Arsène Lupin
Den Arsène Lupin ass e fiktive Personnage, dee vum Maurice Leblanc geschafe gouf. Et ass en Gentleman-Déif, bekannt fir säin Talent fir sech ze verkleeden, d'Identitéit ze wiesselen an am Kampfsport ze brilléieren, fir seng Déifställ ze realiséieren.

De Leblanc huet vun 1905 bis 1941 net manner wéi 18 Romaner, 39 Novellen a 5 Theaterstécker iwwer den Arsène Lupin geschriwwen.

Vill Aventurë spillen am Frankräich vun der Belle Époque a vun den 1920er Joren. De Wee vum Arsène Lupin ass dobäi vun den Iwwerzeegunge vu sengem Auteur gezeechent: Anarchistesch Sympathië vum Lupin aus den éischte Romaner maache Plaz fir grousse Patriotismus an de Wierker déi wärend dem Éischte Weltkrich geschriwwe goufen. Zum Schluss wandelt sech de Lupin vum Déif zum Detektiv, dee just nach seelen eppes matgoe léisst.

D'Geschichten iwwer den Arsène Lupin ginn och am Ausland bekannt a féieren ë. a. zu Hollywood- a Manga-Adaptatiounen.

2020 koum mat Lupin eng Netflix-Serie eraus, mam Omar Sy an der Haaptroll, déi sech um Personnage an un de Geschichte vum Arsène Lupin inspiréiert.

Arsène Lupin Romaner an Novellen 
 Arsène Lupin, gentleman-cambrioleur, 1907
 Arsène Lupin contre Herlock Sholmès, 1908
 L'Aiguille creuse, 1909
 813, 1910
 Le Bouchon de cristal, 1912
 L'Homme à la peau de bique, 1912 (erauskomm als éischt op Englesch als A tragedy in the Forest of Morgues)
 Les Confidences d'Arsène Lupin, 1913
  Les Dents du tigre, 1914 (erauskomm als éischt op Englesch als The Teeth of the Tiger)
 L'Éclat d'obus, 1916
 Le Triangle d'or, 1918
 L'Île aux trente cercueils, 1919
 Les Huit Coups de l'horloge, 1923
 Dorothée danseuse de corde, 1923
 La Comtesse de Cagliostro, 1924
 Le Pardessus d'Arsène Lupin, 1926 (erauskomm als éischt op Englesch als The Overcoat of Arsène Lupin)
 L'Agence Barnett et Cie, 1928
 La Demeure mystérieuse, 1929
 Le Pont qui s'effondre, 1929 (erauskomm als éischt op Englesch als  The Bridge that Broke)
 La Barre-y-va, 1931
 La Femme aux deux sourires, 1933
 Victor, de la Brigade mondaine, 1933
 La Cagliostro se venge, 1935
 Les Milliards d'Arsène Lupin, 1941
 Le Dernier Amour d'Arsène Lupin, 2012 (posthum Verëffentlechung vun engem Text deen et net iwwer en éischten Entworf erausbruecht hat)

Arsène Lupin Filmer (Auswiel) 
 The Teeth of the Tiger, USA 1919
 Les aventures d'Arsène Lupin, Frankräich 1957
 Signé Arsène Lupin, Frankräich 1959
 Arsène Lupin contre Arsène Lupin, Frankräich 1962
 Arsène Lupin, Frankräich 2004

Literaresch Figuren